Държавен вестник, бр. 29, 2025 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  29
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Росен Желязков
Главен секретар на Министерския съвет: 
Габриела Козарева
1826
ПОСТАНОВЛЕНИЕ № 22
ОТ 2 АПРИЛ 2025 Г.
за изменение и допълнение на Наредбата 
за осигуряване безопасността на ядрените 
централи, приета с Постановление № 245 
на Министерския съвет от 2016 г. (обн., ДВ, 
бр. 76 от 2016 г.; изм., бр. 37 от 2018 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 6, ал. 5 изречение първо се изменя 
така: „При експлоатация на ЯЦ експлоатира­
щата организация осигурява безопасността 
при изпълнението на всички дейности на 
площадката на ЯЦ, включително водене на 
експлоатацията, предотвратяване на аварии­
те и намаляване на техните последствия, 
отчета и контрола на ядрения материал, 
радиационния мониторинг в помещенията, 
на площадката и на околната среда в зона с 
размери, обосновани в техническия проект 
и междинния отчет за анализ на безопас­
ността на ЯЦ.“
§ 2. В чл. 7 се създават ал. 4 – 6:
„(4) Висшето ръководство на експлоа­
тиращата организация трябва да установи, 
поддържа и демонстрира лидерство и управ­
ление за безопасност, за да насърчи силна 
култура на безопасност при изпълнение на 
дейностите на всички етапи от жизнения 
цикъл на ЯЦ. Лидерството за безопасност 
трябва да се проявява успешно на всички 
организационни нива.
(5) Висшето ръководство на експлоатира­
щата организация трябва да осигурява:
1. прилагането на политиката за безопас­
ност и изпълнението на нейните цели;
2. съгласуваност на всички планове, 
стратегии, цели и задачи с политиката на 
безопасност и управление на тяхното колек­
тивно влияние по начин, който не допуска 
компрометиране на безопасността от други 
приоритети;
3. вземането на решения на всички нива с 
отчитане на приоритетите и отговорностите 
за осигуряване на безопасността;
4. приемането на лична отговорност за 
безопасността от страна на всички лица в 
организацията.
(6) Ръководителите на всички нива трябва:
1. да развият компетентности за лидерство 
за безопасност, да демонстрират ангажираност 
към безопасността и да насърчават силна 
култура на безопасност;
2. да насърчават ценности и очаквания за 
безопасност чрез техните решения, изявления 
и действия;
3. да осигурят, че съответните професио­
нални знания, умения и опит на лицата под 
тяхна отговорност се използват при вземането 
на решения.“
§ 3. В чл. 11, ал. 1 след думите „планове 
на организацията“ се добавя „в съответствие 
с политиката на безопасност“.
§ 4. В чл. 14 се създава т. 4:
„4. отчита по интегриран начин човешките 
и организационните фактори, които оказват 
влияние върху безопасността.“
§ 5. В чл. 20 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) Самооценките и независимите оценки 
трябва да обхващат лидерството за безопас­
ност и културата на безопасност по чл. 25, 
включително основните нагласи и поведение.“
§ 6. В чл. 22 се създава ал. 3:
„(3) Потенциалното влияние върху без­
опасността на измененията в системата за 
управление трябва да се анализират преди 
тяхното въвеждане. Измененията с потенци­
алното влияние върху безопасността трябва 
да се обосновават, планират, изпълняват и 
оценяват с използване на степенуван подход.“
§ 7. В чл. 24 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) Персоналът на експлоатиращата орга­
низация трябва да се обучава в съответните 
аспекти на системата за управление, за да 
се осигури нейното изпълнение и насърчи 
непрекъснатото є подобряване.“
§ 8. В чл. 32 се правят следните изменения:
1. В т. 2, буква „а“ думите „най-малко“ се 
заменят с „не по-висока от“.
2. В т. 3, думите „най-малко“ се заменят 
с „не по-висока от“.
§ 9. В чл. 34, ал. 2 думите „наблюдаваната 
зона“ се заменят с „района на разполагане“.